钦定古今图书集成/明伦汇编/闺媛典/第115卷 > 愿代夫死疏 张氏
## 钦定古今图书集成/明伦汇编/闺媛典/第115卷 > 愿代夫死疏 张氏

罪。臣杨继盛妻张氏谨奏。“臣夫杨继盛，前谏阻马市，
预伐仇鸾，逆谋蒙恩，仅从薄谪。旋因鸾败，首赐湔洗，
一岁四迁，历躐原职。臣夫拜命之后，衔恩感泣，私图
报效，或中夜起立，或对食忘餐，臣所亲见。不意误闻
市井之谈，尚狃书生之习，遂发狂论，致干宸怒。复荷
高厚之恩，不即加诛，俾从吏议。臣夫自受杖入狱，死”
而复苏者数。剜去臀肉，断落腿筋，脓迸血流，约五六
十碗。衣被沾污，日夜笼备极苦楚。且年荒家贫，食
不能给。臣纺绩织履，供给𫗴橐，已经三载。刑部两次
奏请，俱蒙特允监候。臣夫再蹈于死，而陛下累置之
生。臣之感佩，唯有焚香祷祝，万寿无疆而已。顷闻廷
臣会议，适与张经一案同时启奏，题奉钦依依律处
决。臣夫虽复捐脰市曹，自足瞑目地下。臣仰惟陛下
方颐养冲和，保合元气，昆“虫草木，皆欲得所，况人命
重于昆虫。臣夫中怀忠戅，岂惜一回宸顾，下照覆盆。
倘蒙监臣蝼蚁之私，少从末减，不胜大幸。若以罪在
不赦，愿将臣斩首都市，以代夫罪。臣夫虽远御魑魅，
亲执干矛，必能效命疆场，以报国恩。臣于九泉，亦衔
结无既矣。”臣无任激切祈恳惶悚待命之至。